cyanic-selkie/wikianc huggingface dataset:
Atari 2600
To år etter utgivelsen av konsollen, ble Atari 2600 omtalt i datidens datablader som noe av det bedre man kunne få til jul og over en million konsoller ble solgt. Konsollen ble også kåret til «Årets konsoll». I 1980 økte interessen for Atari 2600 ytterligere da spillet «Space Invaders» ble solgt.
I 1982 nådde Atari toppen av sin suksess. Selskapet brukte store midler på prosjekter som ikke så dagens lys. Flere forsøk på å introdusere nye konsoller mislyktes, og programmererne var misfornøyde med manglende oppmerksomhet og betaling. I 1983 ble de kontroversielle spillene E.T og Pac-Man-sluppet. Pac-Man solgte bra, og var basert på et populært konsept. Allikevel var mange av kundene misfornøyde, og dette førte til flere klager. Både Pac-Man og E.T hadde høye utviklingskostnader pga. lisens, og var med på å skape en kjedereaksjon som ofte omtales som "videospillkrasjet".
Fortsatt kommer enkelte hobbyprogrammerere med spill til Atari 2600, men det har ikke kommet kommersielle spill til konsollen siden den gikk inn. Totalt solgte Atari 2600 over 30 000 000 eksemplarer og de ble produsert rundt 900 forskjellige spill for konsollen.
I 1978 var 20 spill tilgjengelig inkludert Home Run og Breakout. I 1982 begynte populære spill å komme ut på markedet, inkludert Pitfall! fra Activision degignet av David Crane. Andre slike klassikere inkluderer Kaboom! og Keystone Kapers.
I 1979 ble Superman-spillet og Adventure lansert. Adventure solgte bra og Superman var basert på filmen, men Adventure hadde tre spill. Den fikk i 2007 endelig en oppfølger kalt Adventure II. Og den forsvant egentlig i 1. januar 1992 sammen med Atari 7800 som var kompatibel med konsollen og Intellivision.
Taushetsplikt
Taushetsplikt er en plikt til å hindre andre å få adgang eller kjennskap til visse opplysninger. Taushetsplikt kan følge av lov, instruks eller avtale. Hvilke opplysninger som er omfattet av taushetsplikt, vil bero på den nærmere bestemmelse eller avtale som fastsetter taushetsplikt. Brudd på taushetsplikt kan medføre straff, erstatningsansvar, disiplinære reaksjoner m.m.
De vanlige former for taushetsplikt omfatter gjerne opplysninger som berører en persons fysiske og psykiske helse og opplysninger som på annen måte hører privatlivet til. Omfattet kan også være kommersielle opplysninger og informasjon som kan være til skade for fellesskapet dersom den blir offentlig kjent.
I en del tilfeller kan det oppstå konflikt mellom taushetsplikten og andre hensyn, slik som opplysningsplikt og opplysninger underlagt offentlighet. Eksempler kan være opplysninger om forsvaret som man mener befolkningen bør informeres om, informasjon som kan bidra til å oppklare forbrytelser, eller informasjon som på en eller annen måte vil kunne få en positiv virkning for noen dersom den blir kjent. De fleste lands lovgivning har unntak fra taushetsplikten. Unntakene er gjerne begrunnet i det offentliges kontrollbehov. Unntakene er ofte kombinert med regler som opplysningsplikt eller innsynsrett for offentlige.
Taushetsplikt i alminnelig forvaltningsrett
Forvaltningsloven §§ 13 flg. i Norge pålegger alle «som utfører tjeneste eller arbeid for et forvaltningsorgan» taushetsplikt om visse opplysninger de får kjennskap til i arbeidet. Reglene får anvendelse på offentlige tjenestemenn, innehavere av offentlige verv, personer som ellers engasjeres av et forvaltningsorgan (slik som ansatte i innleide firmaer, konsulenter osv) og personer som er engasjert av et privat rettssubjekt som utøver myndighet til å treffe enkeltvedtak og utferdige forskrifter. Taushetsplikten gjelder andres personlige forhold og forretnings- og driftshemmeligheter. Taushetsplikten gjelder livet ut for den som er underlagt taushetsplikt, også etter at den som er beskyttet av taushetsplikten er død.
Brudd på forvaltningsrettens regler om taushetsplikt kan straffeforfølges etter straffeloven § 209. Slike brudd kan straffes med bøter eller fengsel opp til ett år. Om bruddet er grovt, særlig er dette aktuelt om gjerningspersonen har hatt forsett om uberettiget vinning og om handlingen har ført til fare for tap for noen, kan bruddet regnes som grovt (straffeloven §210) og strafferammen øker til tre års fengsel. Strafferegelen gjelder kun taushetsplikt som gjelder for tjeneste eller arbeid for statlig eller kommunalt organ, men vil også ramme andre som etter særlovgivning er underlagt forvaltningsloven, særlig prester iht. en særbestemmelse i kirkeloven.
Taushetsplikt i norsk særlovgivning
Videre har en taushetsplikt om materiale som er gradert etter sikkerhetsloven eller beskyttelsesinstruksen.
Det finnes også andre lover som pålegger taushetsplikt. Her kan en nevne helsepersonelloven, politiloven, straffeprosessloven, strafferegistreringsloven, straffeloven, domstolloven, eiendomsmeglerloven, revisorloven, regnskapsførerloven og barnevernloven.
Arbeidsgiver kan som en del av sin styringsrett pålegge de ansatte taushetsplikt om forhold de blir kjent med i arbeidet. Dersom en bryter slik taushetsplikt, kan det få arbeidsrettslige følger. Brudd på taushetsplikten kan for eksempel føre til avskjedigelse.
Ansatte innen helse- og sosialtjeneste, kommune, fylke og staten har taushetsplikt.
I et lite lokalsamfunn kan ønske om tverrfaglig samarbeide om innbyggeres helseproblemer, eventuelt med ansvarsgruppemøter, involvere mange yrkesgrupper og spre helseopplysninger til mange på stedet, som del av eller i tillegg til informasjon som tilflyter NAV, apotek, skole, hjemmesykepleie, hjemmehjelp, helsestasjon, fysioterapeut, logoped, spesialpedagog, psykolog, barnevern, drosje, politi, sykehjem og handikaptransport.
Lovfestet opplysningsplikt
I tilfeller hvor bestemmelsen om opplysningsplikt ikke regulerer forholdet til taushetsplikt, er det alminnelig antatt at lovbestemt taushetsplikt går foran opplysningsplikten. Da psykologspesialist Marianne Teigland, enhetsleder ved fengselspsykiatrisk poliklinikk på Oslo universitetssykehus, nektet å forklare seg i en straffesak, kom tingretten til at Teigland pliktet å forklare seg, ubundet av taushetsplikt, ut fra straffeprosesslovens § 119 tredje ledd som sier at «forbudet faller bort når forklaringen trengs for å forebygge at noen uskyldig blir straffet». Høyesterett forkastet anken og åpnet for bruk av § 119 tredje ledd, ikke bare når uskyldige risikerer å bli dømt, men også når et fritak fra taushetsplikten kan bidra til at domfelte får nedsatt straffen.
Straffelovens paragraf 139 pålegger den taushetspliktige å bryte tausheten i visse situasjoner. Hvis en persons liv eller helse er i fare, eller en person er til fare for andres liv eller helse, er det berettiget å bryte taushetsplikten for å hindre skade.
Presters taushetsplikt
Katolske prester har en spesiell form for taushetsplikt i forbindelse med skriftemål. I vanlig sjelesorg er de underlagt de gjeldende verdslige lover, og kan dermed ha plikt til å anmelde visse forhold som angitt ovenfor. Men skriftemålets hemmelighet er under alle omstendigheter absolutt. En katolsk prest som røper noe han har fått høre under skriftemål, eller bruker opplysninger derfra selv, også uten å røpe dem for andre, straffes med automatisk ekskommunikasjon og risikerer laisering. Prester i Den norske kirke har også taushetsplikt for opplysninger som de har fått i tjenesten som prest, men de har vanlig avvergeplikt etter straffeloven, slik at taushetsplikten må vike for kravet til at presten skal bidra til å forhindre at en rekke alvorlige forbrytelser og andre skadelige hendelser inntreffer. Disse unntakene er listet opp i straffeloven..
I enkelte land er dette spesielle forholdet tatt inn i verdslig lovgivning, slik at prester ikke kan bli tvunget til å vitne i rettssaker dersom det dreier seg om opplysninger de har fått under skriftemål. I andre land varierer holdningen fra at man tolererer dette spesielle forholdet til at man straffeforfølger prester som nekter å gi opplysninger til myndighetene. I Norge er det ingen spesiell lovgivning rundt dette, men det har ikke vært tilfeller hvor prester i landet er straffet for å nekte å svare på spørsmål.
Advokaters taushetsplikt
Advokaters taushetsplikt er en såkalt sterk taushetsplikt. Dette betyr at advokaters taushetsplikt går foran vitneplikten og politiets rett til å ta beslag under etterforskning. Det er i utgangspunktet kun klienten som kan frita advokaten for taushetsplikt. Det samme gjelder eksempelvis for leger og presters taushetsplikt. Andre taushetsplikter er svakere. Som eksempel kan nevnes forvaltningens taushetsplikt som etter forvaltningsloven kan settes til side hvis nærmere angitte vilkår er oppfylt.
I lovgivningen finnes imidlertid visse spredte, men dog snevre unntak fra advokatenes taushetsplikt. Her kan nevnes advokatenes plikt til å rapportere om mistenkelige transaksjoner til Økokrim etter bestemmelsene i hvitvaskingsloven, samt plikt til å gi Tilsynsrådet for advokatvirksomhet opplysninger som er nødvendig for Tilsynsrådets kontroll av advokatvirksomheten.
Advokaters taushetsplikt er i hovedsak begrunnet på to nivåer: Hensynet til klienten og hensynet til rettspleien.
Når det gjelder hensynet til klienten, kan dette igjen todeles: Behovet for beskyttelse av klientens intimsfære og privatliv på den ene side, og behovet for å sikre borgerne reell adgang til juridisk bistand på den andre. Det er bare når klientens kontakt med advokaten kan skje i full fortrolighet, at advokaten kan gis all den informasjon som er nødvendig for å ivareta klientens interesser på beste måte.
At klienten gjennom taushetsplikten sikres tilgang til reell juridisk bistand, bidrar også til å fremme rettspleien. Når taushetsplikten sørger for at det bilde advokaten gis av saken blir mest mulig fullstendig, settes advokaten i stand til å gi materielt riktige råd, slik at samfunnets vedtatte lover og regler kan etterleves. En fullstendig saksopplysning fører også til at de relevante sider av saken kan bringes videre fra advokat til domstolen eller et forvaltningsorgan. På denne måten bidrar taushetsplikten til at det treffes riktige beslutninger av det offentlige.
Bortfall av taushetsplikt
Det følger av forvaltningsloven § 13c at taushetsplikten som utgangspunkt gjelder i 60 år. I en del tilfeller gjelder det andre regler om bortfall av taushetsplikten, se forvaltningslovforskriften §§ 10-11. . Adgangen til innsyn i offentlige arkiver er sperret for opplysninger som er omfattet av taushetsplikt
Danmark
I Danmark er taushetsplikt en forpliktelse til å holde visse opplysninger hemmelige. I de fleste tilfeller inntrer taushetsplikten i forbindelse med utførelsen av en arbeidsoppgave.
Det finnes regler i forskjellige lovbestemmelser som innebærer taushetsplikt. De fleste av disse har hjemmel i grunnlovens bestemmelse om boligens ukrænkelighed, § 72. Men det kan like så ofte være funksjonærer i den private sektor, som ofte tiltrer kontrakter med en vidtgående taushetsplikt, for eksempel «''§ 11.Tavshedspligt. 11.1. Medarbeideren har tavshedspligt med hensyn til alt, hvad han erfarer i forbindelse med udførelsen af sit arbejde, medmindre der er tale om forhold, der efter sagens natur skal bringes til tredjemands kundskab. Denne tavshedspligt er også gældende efter ansættelsesforholdets ophør.''» Som det ses, kan medarbeideren etter bestemmelsen avskjediges kun ved å fortelle om forhold som etter normal oppfattelse ikke krever spesiell hemmeligholdelse. De helt klare overtredelser av taushetsplikten i privat regi kan vedrøre produksjonshemmeligheter eller krenkelser av persondataloven.
I offentlig forvaltning er grunnprinsippet det modsatte av taushetsplikt, idet «offentlig forvaltning» betyr åpen forvaltning. Allikevel er taushetsplikten, nemlig for personer som arbeider i sentrale forvaltningsenheter, utbredt. Dels skal man beskytte personer imot at opplysninger om dem kommer til uvedkommendes kjennskap (persondataloven, forvaltningsloven, offentlighedsloven), dels skal den administrative og politiske beslutningsprosess beskyttes, så det ikke sirkulerer falske informasjoner eller oppstår misforståelser på basis av ikke ferdigredigert saksbehandlingsmateriale. Dertil kommer at andre hensyn, herunder hensynet til statens sikkerhet og den offentlige orden, kan inngå som selvstendige begrunnelser for å nedprioritere utgangspunktet om åpenhet.
Mange ansatte innenfor den offentlige sektor er omfattet av taushetsplikt, blant annet innenfor sosial- og helseområdet. Dessuten er ansatte i den finansielle sektor, postselskaper og teleselskaper omfattet av taushetsplikten.
De alminnelige lovregler om taushetsplikt finnes i persondataloven, straffeloven og forvaltningsloven.
Referanser
Vertraulichkeit
Kystflatvikler
Kystflatvikler (Acleris hyemana) er en sommerfugl som tilhører familien viklere (Tortricidae).
Nørre Alslev kommune
Nørre Alslev kommune er en tidligere kommune i Storstrøms amt i Danmark, opprettet ved Kommunalreformen (1970) fra 1. april 1970.
Kystflatvikler
Levevis
Arten holder til på kystlynghei og larvene lever på røsslyng (Calluna vulgaris) og andre lyng-arter (Erica spp.). De voksne sommerfuglene klekker sent på høsten, men er lite aktive før de overvintrer. Arten gjemmer seg nede i lyngen og skremmes ikke lett opp.
Utbredelse
Den er utbredt i Europa, bortsett fra den sørøstlige delen. I Norge er den funnet langs kysten nord til det sørlige Nordland.
Nørre Alslev kommune
Ved Kommunalreformen i 2007 ble kommunen fra 1. januar 2007 innlemmet i den nye storkommunen Guldborgsund kommune i nye Region Sjælland.
Sirikit-demningen
Sirikit-demningen er en demning med vannkraftverk i provinsen Uttaradit i det nordlige Thailand. Den regulerer elva Nan som renner ut i Thailands hovedvassdrag Chao Phraya. Installeert vannkrafteffekt er 500 MW, fordelt på fire turbiner.
Demningen er Thailands største, en 180 meter høy og 800 meter lang steinfyllingsdam, og skaper et av landets fem største reservoarer – Thaleh Sap Neua på 220 km² og om lag 10 000 mill. m³ vannvolum. Anlegget ble ferdigstilt i 1973, og gir også irrigasjon til store jordbruksområder via kanaler.
William Harris (strandloffer)
William Harris (født 1813 i England, død etter 1888 i Nauru) var en britisk «strandloffer».
I 1842 rømte Harris fra den britiske straffekolonien på Norfolk-øyene, til Nauru. Der ble han kjent med den nauriske kulturen, og ble en viktig kontaktmann da den europeiske innvandringen begynte. Han giftet seg med en naurisk kvinne og fikk barn med henne; det kan da være at René Harris, tidligere naurisk president, er en av etterkommerne hans. Han var muligens den eneste strandlofferen som har blitt akseptert som nauruer.
Harris mistet to av sine barn, som ble skutt i den nauriske stammekrigen (1878–1888).
Da tyske tropper kom til Nauru i 1888, hjalp Harris til med å fange stammehøvdingene, og var dermed viktig i stammekrigens avslutning. Han var da 76 år gammel. Dødsåret hans er ukjent.
Carlos Mortensen
Juan Carlos «El Matador» Mortensen (født 13. april 1972 i Ambato i Ecuador) er en profesjonell pokerspiller.
Han er kjent som en løs spiller som bløffer ofte. Han flyttet fra Spania til USA på slutten av 90-tallet for å spille poker. Foruten seieren hans i WSOP i 2001 har han også vunnet WPT i 2004. Per 2006 har han vunnet $ 4 370 000 og 2 WSOP armbånd.
Mortensen blir også ofte ansett som den siste profesjonelle pokerspillerne som har vunnet WSOP. De senere vinnerne Robert Varkonyi, Chris Moneymaker, Greg Raymer, Joe Hachem og Jamie Gold ankom alle WSOP som amatører, de fleste av dem via såkalte satelites.
Risør
Risør er en kommune lengst øst i Agder fylke. Den ligger mot Skagerrak og grenser i sørvest mot Tvedestrand, i nordvest mot Vegårshei og Gjerstad og i nordøst mot Kragerø.
Administrasjonssenteret i kommunen er tettstedet Risør, som har innbyggere per 1. januar.
Historie
Navnet Risør kommer fra øya Risøya, en øy utenfor byen, som er bevokst med kratt (ris). Bynavnet Øster-Riisøer ble benyttet frem til 1905, da Risør ble den offisielle skrivemåten. Risør by blir ofte kalt Trehusbyen eller Den hvite by ved Skagerrak.
Betydningen av navnet Søndeled er uklar. Den eldste stavemåten skal ifølge professor Oluf Rygh være Sundaleid, Sundaleir eller Sundaleidi. Det første leddet er ifølge professor Rygh flertallsform av ordet «sund», og det andre leddet er beslektet med ordet leid eller led, et annet ord for «vei». Denne leden gjennom sundene mente professor Rygh må ha vært det opprinnelige navnet på fjorden, og at navnet etter hvert ble overført til gården innerst i fjorden, deretter til kirken og sognet.
Geografi og natur
Landskapet i Risør kommune er preget av et sterkt kupert terreng med skogdekte åser og knauser. Landet er oppdelt av tre fjorder, og i havet utenfor disse er det skjærgård. I øst og vest er derimot kysten åpen; og folk som ferdes langs kysten kjenner disse værharde stedene, Gjerneslandet og Sild. Byen ligger som et knutepunkt ytterst på en halvøy, mellom havet og fjordene innenfor, lunt bak beskyttende holmer og skjær noen steinkast fra åpent hav, på den store halvøya som dannes mellom de to fjordene.
Risør har to eller tre store fjorder, Søndeledfjorden og Sandnesfjorden. Den første av disse er delt i to Nordfjorden og Sørfjorden som svinger rundt halvøya Barmen. Innerst i Søndeledfjorden munner Gjerstadvassdraget ut og her ligger bygda Søndeled, et strandsted for de nærmeste bygdene innenfor.
Sandnesfjorden går fra havet og inn til Laget, Nævestadfjorden og Songevannet i Tvedestrand. Her munner Storelva som kommer fra Vegårshei ut.
Denne delen av Agder tilhører Bamblefeltet i det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600–1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250–1 000 mill år gammelt, og stedvis 1 550–1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Risør har kystklima, med relativt mild og kort vinter, og moderat varm sommer. Åpent hav, også om vinteren, gjør at vintertemperaturen er relativt høy. Normalen på Lyngør fyr, målt fra 1960 til 1990, viser at kaldeste måned er februar og varmeste måned er juli; mens oktober vanligvis er måneden med størst nedbør. April har vanligvis minst nedbør.
Samfunn
Antall innbyggere i Risør kommune er 0 per.
Tettstedet Risør består av Risør «byen». I tettstedet Risør bor det 4 535 innenfor det området Statistisk sentralbyrå definerer som tettstedet Risør
Søndeled er et lite tettsted innerst i Søndeledfjorden
Politikk
Ved ordførervalget i 2007 ble Risør første kommune i landet som valgte en ordfører fra partiet RV/Rødt, da Knut Henning Thygesen ble direktevalgt. Ved neste valg i 2011 ble han valgt til varaordfører, mens Per Kristian Lunden (Arbeiderpartiet) ble valgt til ordfører. Per Kristian Lunden ble gjenvalgt som ordfører for perioden 2015–2019 og igjen for 2019–2023.
Åsmund Ohnstad
Åsmund Ohnstad (født 4. september 1950) er forfatter og historiker fra Voss/ aurland i vestland fylke. Han har lektorutdanning i språk, samfunnsøkonomi og historie ved universitet i Bergen. Ohnstad har gitt ut flere bøker om lokalhistorie på norsk og en på engelsk. Åsmund Ohnstad var leder i Aurland Høyre. Han er sønn av forfatter og historiker Anders Ohnstad. I 2001 utgav han boken om Fotballklubben Voss, i forbindelse med klubbens 80-årsjubileum. Boken er skrevet på nynorsk. Han har siden 2013 redigert og forfattet 4 bygdebøker for voss. Han har siden 2006 arbeidet som turistguide for voss guideservice i språkene engelsk, tysk og italiensk.
Risør
Politikk
Bystyret 2019–2023 består av 9 medlemmer fra Arbeiderpartiet (30,8 %), 9 fra Høyre (29,0 %), 3 fra Venstre (10,2 %), 3 fra Rødt (10,0 %), 2 fra Fremskrittspartiet (8,4 %), 2 fra Senterpartiet (5,6 %) og 1 fra Kristelig Folkeparti (4,5 %).
Åsmund Ohnstad
Hjemmeside: www.plinio.no
Risør
Utdanning
Risør kommune har tre barneskoler, én ungdomsskole og én videregående skole (per februar 2023).
Risør barneskole ligger i tettstedet Risør, barneskolen Søndeled skole ligger på Søndeled ved siden av Søndeled kirke i Indre Søndeled, og barneskolen Hope skole ligger i grenda Hope/Sandnes i Ytre Søndeled.
Risør ungdomsskole ligger i tettstedet Risør, og Risør videregående skole ligger på Hønseheia ved Risør.
Lokale medier
Risørs lokalavis Aust Agder Blad ble etablert i 1924.
I 2016 ble nettavisa iRisør.no etablert. Den ble i en periode driftet gjennom vekstbedriften Lisand AS, som er et foretak der mennesker med uføretrygd har en meningsfull arbeidsplass. Etter hvert la Lisand AS om driften av nettstedet. Forbindelsen mellom iRisør.no og Lisand ble deretter avviklet, og nettavisen er (per februar 2023) ikke i drift.
Kommunikasjon
Risør var og er fremdeles en by rettet mot sjøen. Den er sentralt plassert ved Skagerak og med to fjorder, Sandnesfjorden og Søndeledfjorden, som viktige kommunikasjonsårer mot nabobygdene. Byens lokalisering var perfekt i et samfunn der sjøveis kommunikasjon var viktigst. Byens historie går tilbake til uthavna Øster-Risøer, på grunn som hørte til gården Randvik i Søndeled. På 1800-tallet var Risør en av landets største seilskutebyer. Kommunen hadde mange treskipsbyggerier, flere av disse er bevart på Moen ved Sørfjorden og kvalitetene og historien innen treskipsbygging formidles ved Risør kystkultursenter veds Sørfjorden.
E18 går innenfor fjordene, gjennom gamle Søndeled kommune. Før gikk E18 gjennom tettstedet Søndeled, kjent som 50-sona på E18. På begynnelsen av 2000-tallet, ble E18 lagt utenom bebyggelsen, så nå går den inn i skogen, mellom Akland i Søndeled og Brokelandsheia i Gjerstad. Fylkesvei 416 forbinder Risør sentrum med E18 der stedet Vinterkjær har bussmøtested. Fylkesveien fortsetter vestover til tettstedet Myra på Vegårshei. Fylkesvei 411 går sørover fra Bossvika mot Laget og Gjeving i Tvedestrand kommune. En sidevei, fylkesvei 3438, fører til bygda Sandnes og stedet Sild (Risør). Fylkesvei 351 forbinder Søndeled med Øysang og Gjerneslandet og Portør i Kragerø kommune.
Risør kommune har bussforbindelse med regionsenteret Arendal flere ganger hver dag. Vinterkjær er kommunens bussknutepunkt med buss til og fra Risør. Her stopper alle busser på strekningen Kristiansand – Oslo.
Gjerstad stasjon på Sørlandsbanen er nærmeste jernbanestasjon. På 1890-tallet ble det planlagt å bygge jernbane til Risør, men Risørbanen ble skrinlagt.
Øysangferga som trafikkerer ruten Risør - Øysang, tvers over Søndeledfjorden, gir grendene på Gjerneslandet direkte forbindelse med Risør. Tidligere har det vært båtforbindelse mellom Risør og bygdene omkring.
Severdigheter
Risør er en av Nordens best bevarte trehusbebyggelser. Byen markedsfører seg som Trehusbyen og Den Hvite By ved Skagerrak fordi trehusene i sentrale Risør er like gjennomført hvite som de er av treverk, og byen ligger ved Skagerrak.
Risør Akvarium åpnet i 1997, og er Sørlandets eneste saltvannsakvarium.
Over byen ligger Risørflekken, som er en hvitkalket fjellknaus 45 m over havna og kan sees 12 nautiske mil (22 km) til havs. Risørflekken brukes fortsatt som sjømerke og kalkes jevnlig. Den er trolig det eldste sjømerket i tidligere Aust-Agder som fremdeles er i bruk og jevnlig vedlikeholdes. Tradisjonen sier at det opprinnelig var en naturlig hvit flekk i fjellet, kanskje kvarts. Kalkingen har pågått i alle fall siden før 1641. Etter tradisjonen var det hollandske sjøfolk som først begynte å kalke Risørflekken.
MF Øysang
Øysangferga er et fergesamband som forbinder Risør med Øysang på Gjernestangen. Ruten trafikkeres av trebåten MF «Øisang», som ble bygget ved Moen Trebåtbyggeri i 1950, og dermed er den eldste bilferga i tre som fortsatt er i drift. Ferga kan ta 60 passasjerer og har plass til tre biler på hver tur.
MF «Øisang» brukes som transport for elever gjennom hele skoleåret, og rutetidene om vinteren er tilpasset dette. Om sommeren tas det hensyn til turistene, og kjøres timesrute gjennom dagen. På forespørsel kan fergen også stoppe ved øya Lille Danmark. MF «Øisang» er en del av Sykkelrute 1 (Nordsjøruten), som er et nasjonalt sykkelrutenett for feriesykling.
Stangholmen
Stangholmen fyr fra 1855 er Risørs innseilingsfyr. Fyret er nå elektrifisert og ubemannet. Området er overdratt Risør kommune. Om sommeren drives det restaurant der. Baksiden av Stangholmen er også en meget brukbar badeplass. Risør kammermusikkfest blir i år arrangert for 25. gang (2015) på Stangholmen.
Stangholmen-navnet forteller at det fra gammel tid har stått et sjømerke her ute – en stang fundamentert i stein, med en arm på toppen som viser rett vei. Men dette var dagmerker. I mørket netter kunne bare fyrlys hjelpe den sjøfarende. Fyrdirektøren uttalte i et skriv av 16. april 1850 at et innseilingsfyr på Stangholmen var særdeles viktig, og i 1854 ble det søkt Stortinget om bevilgning av 3400 spesidaler til oppføring av fyr på Stangholmen. Det ble vedtatt å bygge fyret uten vederlag, og i mai 1855 ble det opprettet en "fyrvokterpost av 6. orden". Fyrvokterens årslønn ble satt til 300 spesidaler, men av denne lønna hadde han plikt til å holde fyrkar. Det ble i tillegg til fyrbygningen oppført et lite uthus, båtnøst, båtopptak og brygge.
Inntil 1890 var alle bygninger på fyrene malt okergule. Etter hvert ble selve forbygningene malt hvite, mens uthusene på Stangholmen beholdt den gamle fargen helt til 1930. En meter bred, loddrett rød stripe mellom vinduene på forbygningenes sørside ble fjernet året før.
Den merkelige "bunkeren" nær fyrbygningen er ikke noe krigsminne. Den er bygd i 1920-årene som et forsøk på å gi fyrvokter familiene en brukbar kjeller, men den fikk en skiftende historie; som redskapsskur, dokkestue, hønsehus og sauefjøs.
Paolo Pedretti
Paolo Pedretti (født 22. januar 1906 i Orsenigo, død 22. februar 1983 i Tavernerio) var en italiensk syklist som deltok i de olympiske leker 1932 i Los Angeles.
Pedretti ble olympisk mester i banesykling under OL 1932 i Los Angeles. Han var med på det italienske laget som vant 4000 meter forfølgelsesritt foran Frankrike og Storbritannia. De andre på laget var Marco Cimatti, Alberto Ghilardi og Nino Borsari.
Håkon Helgesen
Håkon Helgesen (født 15. november 1986 i Gjerstad i Aust-Agder) er en norsk skihopper som representerer Gjerstad IL/Lillehammerhopp. Håkon er tidligere elev på Norges Toppidrettsgymnas. Beste plasseringer i Kontinentalcupen var 12. og 14. plasser. Han representerte Norge under junior-VM 2004 i Stryn. Hans personlige rekord er 209 meter satt under prøvehopping i Vikersundbakken 2007.
Odd Bergh
Odd Bergh (født 28. juni 1937, død 12. januar 2023 ) var en norsk friidrettsutøver som spesialiserte seg på tresteg og lengdehopp. Han representerte Sportsklubben Freidig.
Bergh ble norsk mester fire ganger i lengde og to ganger i tresteg. Han var også med å vinne tre norgesmesterskap i stafett. I 1962 satte han norsk rekord i tresteg med 15,63 meter. Hans personlige bestenotering var 15,64 meter i tresteg og 7,40 meter i lengdehopp. Han fikk kongepokalen i 1964 etter gull i lengde og sølv i tresteg.
Eksploderende padder
Eksploderende padder er et fenomen som oppstår når en kråke, på jakt etter paddelever, angriper en oppblåst padde. Fenomenet ble først observert i april 2005 ved Hamburg i Tyskland og i en innsjø ved Låsby i Danmark.
Det spesielle ved disse hendelsene, er at paddene eksploderer mens de er i live. Det er for eksempel kjent at døde hvaler kan eksplodere, men da som et resultat av at det danner seg gasser under forråtnelsesprosessen.
Beskrivelse
I april 2005 omtalte media at flere padder i Altona-distriktet i Hamburg raskt vokste til de var langt større enn normalt, før de eksploderte, slik at restene ble slengt opptil en meter av gårde. Det ble rapportert at hendelsene inntraff hyppigst mellom klokken 2 og 3 om natten. 26. april 2005 uttalte miljøarbeideren Werner Smolnik at minst 1000 padder hadde omkommet på denne måten i løpet av få dager.
Forklaringer
En veterinær i Berlin, Franz Mutschmann, samlet inn døde dyr for å obdusere dem. Hans arbeider viste at fenomenet hadde sammenheng med at antallet kråker i området nylig hadde økt. Årsaken var en kombinasjon av kråkeangrep og naturlig oppblåsing, som er en av paddenes forsvarsmekanismer. Kråkene angrep paddene ved å hakke seg gjennom huden mellom paddenes bryst- og bukhule, for å spise leveren, åpenbart en delikatesse for kråkene. Når paddene forsøkte å forsvare seg ved å blåse seg opp, førte hullet i kroppen og den manglende leveren til at blodkar og lunger sprakk. Det tilsynelatende epidemiske omfanget ble også forklart av Mutschmann: «Kråker er intelligente dyr. De lærer svært raskt hvordan de får tak i paddenes lever.»
Andre forklaringer inkluderte virus- eller soppinfeksjoner, men ved laboratorieforsøk fant man ingen smittestoffer. Danske biologer antydet at pesticider kunne være en forklaring, andre trakk inn ultrafiolett stråling på grunn av redusert ozonlag.
Eksterne lenker
Exploding animal
Rikets sal
Rikets sal (engelsk: Kingdom Hall) er betegnelsen på Jehovas vitners forsamlingslokaler. Betegnelsen ble første gang brukt i 1935 om en bygning i Honolulu på Hawaii.
Rikets saler kan ha forskjellig utseende, men de bærer vanligvis preg av at de skal være til praktisk bruk. De er enkle forsamlingslokaler med en større sal. Man unngår omfattende kunstnerisk utsmykning som kunne lede tankene hen på tradisjonelle kirker. Slik sett har Rikets saler mer til felles med bedehus.
Jehovas vitner holder ofte dugnader hvor de bygger Rikets saler selv. Vanligvis ønsker man å holde kostnadene nede, hvilket gjenspeiles i at bygningene skal være enkle.
Eksterne lenker
Pratiques des Témoins de Jéhovah
Moabiter Werder
Moabiter Werder er navnet på et område langs elven Spree i ortsteil Moabit i bydelen Mitte i Berlin. Området ligger langs Sprees nordlige bredd mellom Berlin Hauptbahnhof i øst og parken Präsidentendreieck (presidenttrekanten) i vest. Mot nord avgrenses området av en veitrassé og Berliner Stadtbahn.
Moabiter Werder har vært i offentlig eie siden det 13. århundret. Det er oppført en rekke offentlige bygninger i området knyttet til det nærliggende virksomheten i bl.a. Forbundspresidentens residens, Kanslerkontoret og Forbundsdagen. Det gjelder bl.a. den karakteristiske Serpentiner-bygningen som er leiligheter for medlemmer og ansatte i Forbundsdagen.
Den byarkitetoniske figur Band des Bundes som er to parallelle bånd som bl.a. krysser Spree, strekker seg inn i Moabiter Werder.
Marie Under
Marie Under (født 27. mars 1883 i Tallinn, død 25. september 1980 i Stockholm) var en estisk lyriker. Hun var en av stifterne av Estisk forfatterforening i 1922.
Biografi
Marie Under gikk på tysk privatskole og skrev sine første dikt på tysk mens hun jobbet i en bokhandel. 19 år gammel giftet hun seg med den estiske bokholderen Carl Hacker og flyttet til Moskva, hvor de fikk to barn. Men hun ble forelsket i den estiske kunstneren Ants Laikmaa og han overtalte henne til å oversette diktene til estisk og sendte dem til flere aviser. I 1906 flyttet hun tilbake til Tallinn, hvor hun i 1913 møtte Arthur Adson, som ble hennes sekretær og samlet hennes første dikt for utgivelse. I 1924 skilte hun seg fra Hacker og giftet seg med Adson.
Galadriel
Galadriel er en fiktiv person som finnes i Ringenes Herre av J.R.R. Tolkien. Hun er Lothlóriens, Gullskogens, Frue og en fyrstedatter av Noldos slekt. Hun stammer fra Finwës hus, som også Fëanor gjør, og hun ble født i Valinor i de to trærs tid. Feanors halvbror, Finarfin sønn av Finwe, er Galadriels far. Hennes mor er Eärwen fra Alqualonde. Galadriel har tre brødre, den eldste av dem er Finrod Felagund, etter ham kommer Angrod og Aegnor. Av sin far blir hun kalt Artanis, og av sin mor Nerwen (mann-jente), antakelig på grunn av hennes styrke og størrelse.
Marie Under
Biografi
Allerede da hun gav ut sin første diktsamling, Sonetter i 1917, ble hun anerkjent som forfatter. Hennes debututgivelse er sentrallyrisk og preget av tysk ekspresjonisme. Senere behandlet hun sosiale og filosofiske problemer. I 1942 kom samlingen Med sørgende munn som avseiler Estlands tragiske skjebne under andre verdenskrig.
Galadriel
Når Noldoene drar fra Valinor kommer Galadriel til Midgard. I Doriath møter hun Celeborn og lærer å elske ham. Datteren hennes Celebrían gifter seg siden med Elrond Halvalv, herre av Imladris (Kløvendal). Galadriel er på den måten bestemor til tvillingene Elladan og Elrohir og søsteren deres Arwen Aftenstjerne. Ved Celeborns side drar hun omsider til Lothlórien, hvor hun forblir helt til hun vender tilbake over havet mot vest.
Marie Under
Biografi
Fra 1944 bodde hun i Sverige. Familien tilbrakte nesten et år i flyktningleir, før de i 1945 flyttet til Mälarhöjden og bosatte seg der. Utgivelser derfra viser både ensomhetsfølelse og hjemlengsel. Et utvalg av hennes dikt kom på svensk i 1963 med tittelen Vigilia
Galadriel
Navne Galadriel (Quenya: 'Alátariel') betyr noe sånt som Stråleomkransede Frue, og er myntet på det gullfargede håret. Navnet har hun fått fra Celeborn som et tegn på hans kjærlighet.
Galadriel er en Seer. Hennes makt er den at hun kan se andre inn i hjertet, og oppdage hensikter og følelser som den hun står overfor kanskje ikke engang er klar over at er der. Det er hun som ikke stoler på Feanor, og advarer alvene mot ham. Hun gjenkjenner Sauron straks til tross forkledning, og prøver å advare de andre alvene da han sniker seg inn i Eregion. Med Sarumann, Gandalv og Elrond grunnlegger hun det hvite råd og er i det hele tatt en av hovedpersonene i kampen mot Sauron.
Galadriel i film og radio
Rollen som Galadriel blir i Filmtrilogien Ringenes Herre spilt av Cate Blanchett.
Figuren in Tolkiens Welt
Nino Borsari
Nino Borsari (født 14. desember 1911 i Cavezzo, død 31. mars 1996) var en italiensk syklist som deltok i de olympiske leker 1932 i Los Angeles.
Borsari ble olympisk mester i banesykling under OL 1932 i Los Angeles. Han var med på det italienske laget som vant 4000 meter forfølgelsesritt foran Frankrike og Storbritannia. De andre på laget var Marco Cimatti, Alberto Ghilardi og Paolo Pedretti.
Ninigi-no-Mikoto
Ninigi-no-Mikoto(瓊瓊杵尊) var ifølge japansk mytologi barnebarn av solgudinnen Amaterasu, som sendte ham ned til jorden for å plante ris der. Han var Keiser Jimmus bestefar.
Jimmu
Keiser Jimmu (神武天皇 Jinmu Tennō; også kjent som Kamuyamato Iwarebiko; navn gitt ved fødselen: Wakamikenu no mikoto or Sano no mikoto) ble ifølge legenden født den 1. januar 711 f.Kr., og døde (også ifølge legenden) den 11. mars 585 f.Kr. Han er den mytiske skaperen av Japan, og var også landets første virkelige keiser.
Ifølge shintoistisk tro, stammer keiser Jimmu fra solgudinnen Amaterasu. Stamtavlen er som følger:
Fjellflatvikler
Fjellflatvikler (Acleris implexana) er en sommerfugl som tilhører familien viklere (Tortricidae).
Jimmu
Det japanske keiserhus har tradisjonelt basert sitt krav på tronen ved å nedstamme fra Jimmu. Ingen sikker dato kan bli tilskrevet denne tidlige keiserens liv eller regime, heller ikke for regimene til de første etterkommerne av ham. Regimet til keiser Kimmei (509?-571 e.Kr.), den 29. keiseren av Japan i henhold til den tradisjonelle orden for etterfølgelse, er den første keiser hvor samtidige historikere er i stand til å tilskrive datoer som kan verifiseres.
Fjellflatvikler
Utseende
En middelsstor til nokså stor (vingespenn 17 – 20 mm), gråspraglete vikler. Forvingen er temmelig avrundet, jevnbred, lyst gråspraglete med et stort, trekantet, rødbrunt område ved framkanten. Bakvingen er lyst gråbrun.
Levevis
Arten har larver som lever mellom sammenspunne blader av dvergbjørk (Betula nana) og vier-arter (Salix spp.).
Utbredelse
Den er utbredt i Fennoskandia, det nordvestlige Russland og i Nord-Amerika. I Norge er det spredte funn i innlandet fra Telemark i sør til Finnmark i nord.
Markian
Flavius Marcianus eller Markian (født 392, død 27. januar 457) var keiser av Østromerriket fra 450 til sin død.
Nawal El Saadawi
Nawal El Saadawi (arabisk: نوال السعداوي; født 27. oktober 1931 i Kafr Tahla i Egypt, død 21. mars 2021 i Kairo ) var en egyptisk feministisk skribent, aktivist, lege og psykiater.
Bakgrunn
Saadawi var den eldste av ni barn. Faren var en offentlig tjenestemann i departementet for utdannelse. Han kjempet mot styret til den egyptiske kongen og hans britiske rådgivere under den egyptiske revolusjonen i 1919. Som et resultat ble han forvist til en liten by i Nildeltaet. Saadawis far var relativt progressiv i de fleste av sine politiske synspunkter og oppfordret datteren til å ta en høyere utdannelse og studere arabiske språk.
Markian
Gemal for keiserens søster, keiser
Etter de før nevnte generalers innflytelse ble han kaptein for vaktstyrken. og steg deretter i rank til tribun og senator. Ved Theodosius IIs død ble han valgt til gemal for den avdødes søster og etterfølger, Aelia Pulcheria, og kalt til å styre et rike som var tungt belastet og nødstedt etter hunernes herjinger.
Nawal El Saadawi
Bakgrunn
Begge foreldrene døde i relativt ung alder, slik at Saadawi måtte sørge for sine mange søsken. Hun ble utdannet til lege i 1955 ved Universitetet i Kairo.
Markian
Gemal for keiserens søster, keiser
Etter å ha blitt keiser nektet Markian å fortsette å betale den ydmykende tributten til hunerkongen Attila som tidligere var blitt betalt for å unngå angrep på riket. Ettersom Attila innså at han ikke ville klare å erobre Konstantinopel vendte han seg mot vest og invaderte Gallia (Frankrike) i 451 og Italia i 452 og etterlot Markians rike til seg selv.
Nawal El Saadawi
Karriere
Gjennom sin lange medisinske praksis observerte Saadawi ofte kvinners fysiske og psykiske problemer og hun koblet disse problemene opp mot undertrykkende kulturelle praksiser, patriarkalsk og imperialistisk undertrykkelse i et mannsdominert samfunn.
Saadawi skrev mange bøker om kvinner i islam, med særlig vekt på praktisering av kjønnslemlestelse i det muslimske samfunnet. Mens Saadawi arbeidet som lege i sin fødeby Kafr Tahla, observerte hun ofte kvinner og deres problemer på landsbygda. Etter et forsøk på å beskytte en av hennes kvinnelige pasienter fra vold i hjemmet, ble Saadawi kalt tilbake til Kairo. Saadawi ble deretter ansatt i det egyptiske Helsedepartementet.
Markian
Stabilisering av riket
Markian reformerte finansene, slo ned på ødselhet, og befolket forlatte områder. Han drev tilbake angrep fra Syria og Egypt i 452, og slo ned forstyrrelser på den armenske grense i 456. En omtalt hendelse i hans regjeringstid var konsilet i Kalkedon i 451 hvor han meglet mellom to teologiske skoler.
Nawal El Saadawi
Karriere
Det var i Helsedepartementet at Saadawi møtte sin fremtidige ektemann, som også arbeidet som lege og forfatter, og som hadde vært en politisk fange i 13 år. Saadawi giftet seg med ham i 1964 og ekteparet fikk en sønn og en datter sammen. Saadawi var lenge blitt sett på som kontroversiell og farlig opposisjon til den egyptiske regjeringen, og derfor ble Saadawi satt i fengsel i september 1981, sammen med mange andre som ble ansett som fiender av den egyptiske regjeringen og president Anwar al-Sadat.
Markian
Ignorerte vestriket?
Markian ignorerte stort sett alle anliggender i Vestromerriket, og etterlot rikets vestlige halvdel på gyngende grunn. Han gjorde ingenting for å komme Vesten til unnsetning mot Attilas horder, og han holdt tilsynelatende sitt ‘løfte’ til vandalenes konge Geiserik. Selv da vandalene herjet Roma i 455 gjorde han tilsynelatende ingenting.
Nawal El Saadawi
Karriere
Saadawi ble løslatt fra fengsel senere samme år, en måned etter at president al-Sadat ble utsatt for et attentat. Hennes tid i fengselet dannet grunnlaget for hennes senere memoarer, Mozakerati fi signel Nissa, som ble publisert i 1983. I 1988, da hennes liv nesten daglig ble truet av fundamentalisitiske islamister og hun var i fare for politisk forfølgelse, ble Saadawi tvunget til å flykte til utlandet.
Markian
Ignorerte vestriket?
I den senere tid rr det blitt argumentert av noen historikere at Markian kanskje likevel var mer aktivt involvert i å komme Vesten til hjelp enn hva historikerne tradisjonelt har ment, og at Markians fingeravtrykk kan bli funnet på de hendelser som ledet opp til og inkluderte Attilas død.
Nawal El Saadawi
Karriere
I 1996 flyttet Saadawi tilbake til Egypt der hun fortsatte som politisk aktivist.
I ung alder gjennomgikk Saadawi prosessen med kjønnslemlestelse, som er vanlig i noen muslimske samfunn. Som voksen skrev hun om og kritiserte denne praksisen. Saadawi mente at både mannlige og kvinnelige barn fortjener beskyttelse mot omskjæring. Saadawi var til stede under den egyptiske revolusjonen i 2011 som blant annet førte til at president Hosni Mubarak gikk av etter 30 års styresett.
Markian
Ettermæle
Markian døde i 457 av sykdom, muligens fra koldbrann som han fikk under en lengre reise. Til tross for hans kortvarige regime og hans passivitet overfor Vesten er Marikan likevel blitt ansett som en av de bedre av de første bysantinske keiserne. Den østlige ortodokse kirke har anerkjent ham og hans kone Pulcheria som helgener og de feires den 17. februar.
Tullingen
Bernt Pedersen (født 17. juli 1883, død 7. mars 1893), kjent som Tullingen, var en gutt fra Stange i Hedmark. Tullingen var litt sen, og klarte ikke å følge sine klassekamerater i skolearbeid eller i lek. For dette ble han mobbet og fikk gjennom dette sitt kallenavn. Da han fikk difteri, kom det frem hvor from han var, og en av hans siste bønner var at hans skolekamerater som hadde mobbet ham så fælt ikke måtte få denne samme vonde sykdommen. Det siste han sa før han døde var «Så skal de ikke kalle meg for Tullingen mer».
Skillingsvisa om «Tullingen»
Foreldrene til gutten var Anne Marie Bergersdatter Pedersen og Petter Pedersen. Familien bodde på Tangen på Hedmarken, og var arbeidsomme, men fattige. De var såkalte "lesere", altså haugianere». Presten i Stange, Johan Ole Herman Jensen, forrettet i begravelsen til Tullingen, og skrev visa. Om han skrev den samme natt som gutten døde eller noe senere, har tradisjonen ulike meninger om. Johan Jensen var tilstede da gutten døde, og hørte gutten på dødsleiet da han tilga alle som hadde plaget ham. Det møtte mye folk opp i begravelsen, og det sies at gravfølget etter den stakkars gutten som ble kalt Tullingen er det største som har vært i Stange.
Visa om «Tullingen» var også den skillingsvisa som ga støtet til det som ble plateserien Frem fra Glemselen med Rita Engebretsen og Helge Borglund. Rita Engebretsen sang denne visa sommeren 1974 i et TV-program med Odd Grythe, og Per Johan Skjærstad forteller i boka «Viser på vandring» at denne TV-opptredenen la veien åpen for innspilling av en hel LP med skillingsviser. I 1975 ga plateselskapet Talent ut visa om «Tullingen» med Rita Engebretsen på singelplate, og delte den gratis ut til alle landets barneskoler. Visa ble utgitt på albumet Frem fra Glemselen kap. 1 og senere på Frem fra Glemselen kap. 20 med Anne Nørdsti som vokalist.
Andre referanser
Johanne Hagen, mor til Ingeborg Refling Hagen, var i samme «læsarkrets» som Pedersens foreldre. Ingeborg Refling Hagen har referert til Peder/Petter flere steder i forfatterskapet sitt, og han ble ofte omtalt som «Petter Meisbinder». Kirkeboka for Tangen forteller at han døde 17. oktober 1915. Anne Marie Pedersen døde 13. august 1906. Den aller første novella Refling Hagen ga ut, «Margit», forteller mer utførlig om forholdet mellom ham og Margit, og om to av de andre barna deres, som også døde av difteri.
Teksten
der lå en liten stue i aftensolens fred. De siste stråler spiller på dens tjærebrune vegg. Inn av vinduet dufter det av bjerk og av hegg.
Fox Grønland
Fox Grønland er en norsk drama- og krimserie som ble sendt på TV 2 i 2001 og 2003. Handlingen skildrer miljøet ved en politistasjon i Oslo.
Serien vant Gullruten 2001 i klassen Beste drama mens Nina Woxholtt vant Gullruten 2003 i klassen for beste TV-skuespiller. Den ble også tildelt Amandaprisen i klassen dramatiske fjernsynsproduksjon.
Serien ble i snitt sett av rundt 500 000.
Første sesong kostet 40 millioner kr. å produsere.
Handling
Serien handler om politietterforskerne på Grønland politikammer og de oppdragene de får. Hver dag møter de nye utfordringer som går inn på dem på ulikt vis. Disse består av førstebetjent Jan Erik Holm (Per Frisch), Hassan Mohammed (Elyas Mohammed), Arif Osman (Daud Mirza), Trond Olsen (Kalle Øby) og Holms eks-kone Cecilie Melvold (Nina Woxholtt). Serien tegner et til dels uhyggelig bilde av Oslo, det er et sted der ingen er trygge, der ingen er hevet over trusler og utpresning. Selv politifolkene utsettes for trakassering.
Serien ble spilt inn i Airport Studios på Fornebu og i gatene på Grønland i Oslo.
Episodeoversikt
Det er totalt 24 episoder av Fox Grønland.
Vegårshei
Vegårshei er en kommune i Agder fylke. Den grenser i nord mot Nissedal og Gjerstad, i øst mot Risør, i sør mot Tvedestrand og i vest mot Åmli. Vegårshei har 2097 innbyggere per 2020. Vegårshei ble opprettet som eget formannskapsdistrikt i 1838.
Natur og geografi
Denne delen av Agder tilhører Bamblefeltet i det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Samfunn
Vegårshei kommune har ett tettsted, Myra, hvor også kommunens administrasjon ligger.
Tusenårssted
Kommunens tusenårssted er Myraparken og ligger i sentrum av kommunens hovedstad Myra. Parken ligger mellom Riksvei 414 og et lite rødt hus, «Jordmorboligen». Parken består av plen og bjørketrær og om sommeren settes det ut kommunale benker, under Vegårsheidagene (i slutten av august) er det ved Myraparken utstillinger, marked og det settes opp en liten scene for musikalske innslag.
Mørk ospeflatvikler
Mørk ospeflatvikler (Acleris obtusana) er en sommerfugl som tilhører familien viklere (Tortricidae).
Utseende
En middelsstor (vingespenn 14 – 17 mm), gråbrunt-spraglete vikler. Forvingen er jevnbred med avrundede hjørner. Den er gråbrunt-spraglet bortsett fra en brunsvart, oval flekk nær fremkanten omtrent midt på vingen og et par mindre, mørke flekker ved framkanten. Bakvingen er lyst gråbrun.